ALLAHABAD: इलाहाबाद विश्वविद्यालय में प्रस्तावित छात्रसंघ चुनाव के लिए चुनाव अधिकारी के रूप में प्रो. आरके उपाध्याय की नियुक्ति किए जाने के बाद से परिसर छात्रों के पोस्टर, बैनर व होर्डिग्स से पट गया था. विश्वविद्यालय प्रशासन ने इन्हें हटाने के लिए छात्रों को गाइडलाइन के साथ गुरुवार तक का समय दिया था और शुक्रवार को अभियान चलाकर कार्रवाई भी किया जाना था लेकिन यह अभियान पहले ही दिन बेअसर साबित हो गया. चुनाव लड़ने वाले छात्रों ने पोस्टर तो हटाया नहीं बल्कि बड़ी-बड़ी होर्डिग्स और ज्यादा लगा दी.